Document ID: 32005D0107

KOMISSION PÄÄTÖS,
tehty 2 päivänä helmikuuta 2005,
tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista tehdyn päätöksen 2002/308/EY liitteiden I ja II muuttamisesta
(tiedoksiannettu numerolla K(2005) 118)
(ETA:n kannalta merkityksellinen teksti)
(2005/107/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 5 ja 6 artiklan,
sekä katsoo seuraavaa:
(1)
Komission päätöksessä 2002/308/EY (2) vahvistetaan hyväksyttyjen vyöhykkeiden ja hyväksymättömillä vyöhykkeillä sijaitsevien hyväksyttyjen kalanviljelylaitosten luettelot eräiden kalatautien osalta.
(2)
Ranska on toimittanut perusteet hyväksytyn vyöhykkeen aseman myöntämiselle joillekin niiden alueella sijaitseville vyöhykkeille IHN:n ja VHS:n osalta. Toimitetuista asiakirjoista käy ilmi, että kyseiset vyöhykkeet täyttävät direktiivin 91/67/ETY 5 artiklassa säädetyt vaatimukset. Sen vuoksi näille vyöhykkeille voidaan myöntää hyväksytyn vyöhykkeen asema, ja ne olisi lisättävä hyväksyttyjen vyöhykkeiden luetteloon.
(3)
Tanska, Ranska ja Italia ovat toimittaneet perusteet hyväksymättömällä vyöhykkeellä sijaitsevan hyväksytyn kalanviljelylaitoksen aseman myöntämiselle joillekin niiden alueella sijaitseville laitoksille IHN:n ja VHS:n osalta. Toimitetuista asiakirjoista käy ilmi, että kyseiset laitokset täyttävät direktiivin 91/67/ETY 6 artiklassa säädetyt vaatimukset. Sen vuoksi näille laitoksille voidaan myöntää hyväksymättömällä vyöhykkeellä sijaitsevan hyväksytyn laitoksen asema, ja ne olisi lisättävä hyväksyttyjen laitosten luetteloon.
(4)
Komission päätöksellä 2003/634/EY (3) hyväksytään siinä luetellut ohjelmat, jotka jäsenvaltiot ovat toimittaneet hyväksytyn vyöhykkeen aseman ja hyväksytyn laitoksen aseman saamista varten IHN:n ja VHS:n osalta. Italia on ilmoittanut, että kaksi kyseisellä päätöksellä hyväksyttyä ohjelmaa on saatettu loppuun. Toimitetuista asiakirjoista käy ilmi, että yksi laitos täyttää hyväksymättömällä vyöhykkeellä sijaitsevan hyväksytyn laitoksen aseman vaatimukset, mistä syystä se olisi lisättävä hyväksyttyjen laitosten luetteloon, ja että yksi vyöhyke täyttää hyväksytyn vyöhykkeen aseman vaatimukset, mistä syystä se olisi lisättävä hyväksyttyjen vyöhykkeiden luetteloon.
(5)
Päätös 2002/308/EY olisi sen vuoksi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/308/EY seuraavasti:
1)
Korvataan liite I tämän päätöksen liitteellä I.
2)
Korvataan liite II tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä helmikuuta 2005.

Labels: 0
6